Schulth̄s und ratt zuͤ Bernn, unseren gruͤs zuͤ vor, ersamen lieben getruwen. Wir werden
underricht der manigvallten swuͤren ouch unordenlichen spilen, so dann die unsern be uch
und anderswa triben, das nū ein besunder uncristenlich sach ist und den zorn Gottes ûber
unns swarlichen beruefft. So ist es ouch wider die satzungen, so wir vormaln deshalb usgesandt
und angesechen haben, das uns nū vast widerwertig ist und bevelhen ûch daruff vestenklich
soͤlich satzungen, die wir ûch har inne aber schiken, den ûwe' offenlich zuͤ v'kûnden und gegen
inen daran zuͤ sind, das die gestrav werde gehallten. Ir soͤllen ouch lût uff ûch ordnen,
die daruff acht haben und die buͤssen, so also vallen uffgeben und ziechen und wir niemant
nûtz schenkend, dann wir soͤlichs bi uns ouch also geordnet und haben das gethan, den
zorn Gottes zuͤ erbaͤrmend und guͤtem zitlichem waͤtter zuͤ ziechend des wir vast notd
sind. Darnach wellen ûch hallten. Dat uff pfingst mittwuch anno etc LXXVIII.